CELEX: 52021PC0618
Language: el
Date: 2021-10-07
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζομένους ύστερα από αίτηση της Ισπανίας — EGF/2021/001 ES/País Vasco metal

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.10.2021
            COM(2021) 618 final
            2021/0316(BUD)
            
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζομένους ύστερα από αίτηση της Ισπανίας — EGF/2021/001 ES/País Vasco metal
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζομένους (ΕΤΠ) διατυπώνονται στον κανονισμό (ΕΕ) 2021/691 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζομένους (ΕΤΠ) και για την κατάργηση του κανονισμού (ΕΕ) αριθ. 1309/2013
                  1
                (στο εξής: κανονισμός ΕΤΠ).
            
            
               2.Στις 25 Ιουνίου 2021 η Ισπανία υπέβαλε την αίτηση EGF/2021/001 ES/País Vasco metal για χρηματοδοτική συνεισφορά από το ΕΤΠ, έπειτα από απώλειες θέσεων εργασίας στον οικονομικό τομέα που ταξινομείται σύμφωνα με τη NACE αναθ. 2 στον κλάδο 25 (Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού) στην περιφέρεια País Vasco (ES21) επιπέδου NUTS 2 στην Ισπανία.
            
            
               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι όροι για τη χορήγηση χρηματοδοτικής συνεισφοράς από το ΕΤΠ. 
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2021/001 ES/País Vasco metal
                     
                  
               
                     
                        Κράτος μέλος
                     
                  
                  
                     
                        Ισπανία
                     
                  
               
                     
                        Οικεία/-ες περιφέρεια/-ες (επίπεδο NUTS 2
                           2
                        )
                     
                  
                  
                     
                        País Vasco (ES21)
                     
                  
               
                     
                        Ημερομηνία υποβολής της αίτησης
                     
                  
                  
                     
                        25 Ιουνίου 2021
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        28 Ιουνίου 2021
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        9 Ιουλίου 2021
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        30 Ιουλίου 2021
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        8 Οκτωβρίου 2021
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 2 στοιχείο β) του κανονισμού ΕΤΠ
                     
                  
               
                     
                        Αριθμός των οικείων επιχειρήσεων
                     
                  
                  
                     
                        6
                     
                  
               
                     
                        Τομέας/-είς οικονομικής δραστηριότητας
                     
                     
                        (κλάδος NACE αναθ. 2)
                           3
                        
                     
                  
                  
                     
                        Κλάδος 25 (Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού)
                     
                  
               
                     
                        Περίοδος αναφοράς (έξι μήνες):
                     
                  
                  
                     
                        2 Ιουνίου 2020 – 2 Δεκεμβρίου 2020
                     
                  
               
                     
                        Αριθμός θέσεων εργασίας που απωλέσθηκαν κατά την περίοδο αναφοράς 
                     
                  
                  
                     
                        491
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        300
                     
                  
               
                     
                        Προϋπολογισμός για εξατομικευμένες υπηρεσίες (σε EUR)
                     
                  
                  
                     
                        1 384 950
                     
                  
               
                     
                        Προϋπολογισμός για τη χρήση του ΕΤΠ
                           4
                         (σε EUR)
                     
                  
                  
                     
                        0 044 000
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        1 428 950
                     
                  
               
                     
                        Συνεισφορά του ΕΤΠ (85 %) (σε EUR)
                     
                  
                  
                     
                        1 214 607
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Η Ισπανία υπέβαλε την αίτηση EGF/2021/001 ES/País Vasco metal στις 25 Ιουνίου 2021, δηλαδή εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ
                  5
               . Η Επιτροπή επιβεβαίωσε την παραλαβή της αίτησης στις 28 Ιουνίου 2021 και ζήτησε πρόσθετες πληροφορίες από την Ισπανία στις 9 Ιουλίου 2021. Οι εν λόγω πρόσθετες πληροφορίες παρασχέθηκαν εντός 15 εργάσιμων ημερών από την ημερομηνία διατύπωσης του αιτήματος. Η προθεσμία των 50 εργάσιμων ημερών από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγησή της σχετικά με τη συμμόρφωση της αίτησης προς τις προϋποθέσεις παροχής χρηματοδοτικής συνεισφοράς, λήγει στις 8 Οκτωβρίου 2021. 
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 491 απολυμένους εργαζομένους, των οποίων η επαγγελματική δραστηριότητα έχει παύσει στον οικονομικό τομέα που ταξινομείται σύμφωνα με τη NACE αναθ. 2 στον κλάδο 25 (Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού), εκ των οποίων οι 192 απολύθηκαν στο πλαίσιο ομαδικών απολύσεων οι οποίες κοινοποιήθηκαν στις αρχές. Οι ομαδικές απολύσεις αφορούν συνολικά 6 επιχειρήσεις
                  6
               . Όλες οι απώλειες θέσεων εργασίας έλαβαν χώρα στην περιφέρεια País Vasco (ES21) επιπέδου NUTS 2.
            
            
               Κριτήρια παρέμβασης
            
            
               6.Η Ισπανία υπέβαλε την αίτηση βάσει των κριτηρίων παρέμβασης που προβλέπονται στο άρθρο 4 παράγραφος 2 στοιχείο β) του κανονισμού ΕΤΠ, σύμφωνα με το οποίο απαιτείται η παύση της δραστηριότητας τουλάχιστον 200 εργαζομένων που απολύονται, εντός περιόδου αναφοράς έξι μηνών, σε επιχειρήσεις που δραστηριοποιούνται στον ίδιο οικονομικό τομέα που ορίζεται στο επίπεδο υποδιαίρεσης της NACE αναθ. 2, και οι οποίες είναι εγκατεστημένες σε μία περιφέρεια ή σε δύο συνορεύουσες περιφέρειες επιπέδου NUTS 2 σε ένα κράτος μέλος. Υπήρξαν 491 απολυμένοι εργαζόμενοι στην περιφέρεια País Vasco (ES21) επιπέδου NUTS 2.
            
            
               7.Η εξάμηνη περίοδος αναφοράς για την αίτηση εκτείνεται από τις 2 Ιουνίου 2020 έως τις 2 Δεκεμβρίου 2020.
            
            
               Υπολογισμός της απώλειας θέσεων εργασίας και της παύσης δραστηριότητας
            
            
               8.Η παύση των δραστηριοτήτων των απολυμένων εργαζομένων κατά την περίοδο αναφοράς υπολογίστηκε ως εξής:
            
            
               –192 από την ημερομηνία που ο εργοδότης, σύμφωνα με το άρθρο 3 παράγραφος 1 της οδηγίας 98/59/ΕΚ του Συμβουλίου
                  7
               , κοινοποίησε εγγράφως στην αρμόδια δημόσια αρχή τις προβλεπόμενες ομαδικές απολύσεις. Η Ισπανία επιβεβαίωσε, πριν από την ημερομηνία ολοκλήρωσης της αξιολόγησης από την Επιτροπή, ότι οι εν λόγω 192 απολύσεις έχουν όντως πραγματοποιηθεί, και
            
         
         
            
               –299 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του.
            
            
               Επιλέξιμοι δικαιούχοι
            
            
               9.Κατά συνέπεια, οι επιλέξιμοι δικαιούχοι είναι συνολικά 491.
            
            
               Περιγραφή των γεγονότων που οδήγησαν στην απώλεια θέσεων εργασίας και την παύση δραστηριότητας
            
            
               10.Το γεγονός που οδήγησε στην εν λόγω απώλεια θέσεων εργασίας είναι η οικονομική κρίση που προκλήθηκε από την πανδημία COVID-19. 
            
            
               11.Τα αυστηρά μέτρα απαγόρευσης της κυκλοφορίας τα οποία εφαρμόστηκαν στην Ισπανία το 2ο τρίμηνο του 2020 είχαν ως αποτέλεσμα τον περιορισμό των μη απαραίτητων οικονομικών δραστηριοτήτων και υπηρεσιών, γεγονός που επέφερε ισχυρό πλήγμα στον τομέα της μεταλλουργίας. Όταν χαλάρωσαν τα μέτρα απαγόρευσης της κυκλοφορίας, ο τομέας της μεταλλουργίας επλήγη και από άλλα ζητήματα σχετικά με την πανδημία, όπως οι ελλείψεις στις προμήθειες και τις πρώτες ύλες, οι δυσκολίες προσαρμογής των εγκαταστάσεων στα πρωτόκολλα κατά της COVID-19, οι μολύνσεις και οι περιορισμοί των εργαζομένων και ζητήματα κινητικότητας.
            
            
               12.Σύμφωνα με τα στοιχεία της Confemetal
                  8
               , η πανδημία είχε σημαντικό αντίκτυπο στη δραστηριότητα και τον κύκλο εργασιών των επιχειρήσεων οι οποίες δραστηριοποιούνται στον τομέα της μεταλλουργίας, με αρνητικές συνέπειες στην απασχόληση και τη ρευστότητα των επιχειρήσεων (αδυναμία πληρωμών, πρόσβαση σε πιστώσεις κ.λπ.).
            
            
               13.Το 2020 (ετήσια μεταβολή), η παραγωγή μειώθηκε κατά περισσότερο από 50 % στο 18 % των επιχειρήσεων μεταλλουργίας. Ο κύκλος εργασιών μειώθηκε κατά περισσότερο από 50 % στο 16 % των επιχειρήσεων. Το ένα τρίτο των επιχειρήσεων μεταλλουργίας παρουσίασε μείωση μεταξύ 30 % και 50 % τόσο στην παραγωγή όσο και στον κύκλο εργασιών
                  9
               . 
            
            
               14.Οι δείκτες παραγωγής, κύκλου εργασιών και τιμών για τον τομέα κατασκευής μεταλλικών προϊόντων μειώθηκαν, σε ετήσια βάση, σε όλα τα τρίμηνα του 2020. 
            
            
                     
                  
                  
                     
                        2019
                     
                  
                  
                     
                        2020
                     
                  
               
                     
                  
                  
                     
                        1ο τρίμηνο
                     
                  
                  
                     
                        2ο τρίμηνο
                     
                  
                  
                     
                        3ο τρίμηνο
                     
                  
                  
                     
                        4ο τρίμηνο
                     
                  
                  
                     
                        1ο τρίμηνο
                     
                  
                  
                     
                        2ο τρίμηνο
                     
                  
                  
                     
                        3ο τρίμηνο
                     
                  
                  
                     
                        4ο τρίμηνο
                     
                  
               
                     
                        Δείκτης μεταλλουργικής παραγωγής (IPIMET)
                     
                  
                  
                     
                        6,4
                     
                  
                  
                     
                        4,5
                     
                  
                  
                     
                        1,9
                     
                  
                  
                     
                        3,6
                     
                  
                  
                     
                        -9,4
                     
                  
                  
                     
                        -32,9
                     
                  
                  
                     
                        -8,2
                     
                  
                  
                     
                        -2,7
                     
                  
               
                     
                        Δείκτης κύκλου εργασιών μεταλλουργικού τομέα (ICNMET)
                     
                  
                  
                     
                        4,9
                     
                  
                  
                     
                        2,8
                     
                  
                  
                     
                        -0,7
                     
                  
                  
                     
                        1,6
                     
                  
                  
                     
                        -10,4
                     
                  
                  
                     
                        -34,5
                     
                  
                  
                     
                        -8,5
                     
                  
                  
                     
                        -3,9
                     
                  
               
                     
                        Βιομηχανικός δείκτης τιμών (IPRIMET)
                     
                  
                  
                     
                        1,3
                     
                  
                  
                     
                        0,9
                     
                  
                  
                     
                        0,4
                     
                  
                  
                     
                        0,2
                     
                  
                  
                     
                        -0,3
                     
                  
                  
                     
                        -0,7
                     
                  
                  
                     
                        -0,5
                     
                  
                  
                     
                        0,2
                     
                  
               
               Πηγή: Confemetal
                  10
               
            
            
               15.Η μείωση της δραστηριότητας και του κύκλου εργασιών οδήγησε σε απώλεια θέσεων εργασίας. Παρά την εκτεταμένη χρήση του συστήματος μειωμένου ωραρίου εργασίας
                  11
               , σημειώθηκε απώλεια θέσεων εργασίας στο 14 % των επιχειρήσεων του τομέα της μεταλλουργίας, η οποία επηρέασε το 10,6 % του εργατικού δυναμικού τους
                  12
               . Η παρούσα αίτηση αφορά την απώλεια θέσεων εργασίας η οποία ξεκίνησε το δεύτερο τρίμηνο του 2020.
            
            
               Αναμενόμενος αντίκτυπος της απώλειας θέσεων εργασίας όσον αφορά την οικονομία και την απασχόληση σε τοπικό, περιφερειακό ή εθνικό επίπεδο
            
            
               16.Στη περιφέρεια των Βάσκων, ο τομέας κατασκευής μεταλλικών προϊόντων αντιπροσωπεύει το 27,4 % της ακαθάριστης προστιθέμενης αξίας (στο εξής: ΑΠΑ) της βιομηχανίας. Η σχετική στάθμιση της βιομηχανίας σε σχέση με τη συνολική ΑΠΑ της περιφέρειας ανέρχεται γύρω στο 24 %. Σε εθνικό επίπεδο, η ΑΠΑ του βιομηχανικού κλάδου αντιπροσωπεύει το 14,5 % της ΑΠΑ
                  13
               , ενώ ο μέσος όρος της ΕΕ-28 είναι 18,8 %
                  14
               .
            
            
               17.Λόγω της μεγάλης σημασίας του στην περιφερειακή οικονομία, οι δυσκολίες στον τομέα κατασκευής μεταλλικών προϊόντων είχαν σημαντικό αντίκτυπο στην οικονομία και την απασχόληση σε περιφερειακό επίπεδο. Στις αρχές του 2020, η ανεργία (σε ετήσια βάση) στον τομέα μειωνόταν. Ωστόσο, από τον Μάρτιο του 2020 η τάση άλλαξε άρδην, εξαιτίας της πανδημίας. Τον Αύγουστο του 2020 υπήρχαν 25 %
                  15
                περισσότεροι άνεργοι απ᾽ ό,τι πριν από έξι μήνες. Η κατάργηση θέσεων εργασίας στη βιομηχανία ήταν μεγαλύτερη απ᾽ όλους τους άλλους τομείς μαζί.
            
            
               
            
            
               Ανεργία στην περιφέρεια των Βάσκων το 2020 
                  (σε ετήσια βάση) 
                  (%) 
               
                   
               Πηγή: Lanbide - Servicio Vasco de Empleo
                  16
               
            
            
               18.Παρόλο που από τον Ιανουάριο έως τον Μάιο του 2021 η επίσημη ανεργία μειώθηκε (6,21 %), εξακολουθεί να είναι κατά 4,6 % υψηλότερη από τα επίπεδα πριν από την πανδημία
                  17
               . Επιπλέον, η ανάκαμψη δεν είναι εξίσου επωφελής για όλες τις ομάδες. Τον Μάιο του 2021 η μακροχρόνια ανεργία αντιπροσώπευε το 55,6 % της συνολικής ανεργίας (3,6 ποσοστιαίες μονάδες υψηλότερη από τον Ιανουάριο του 2021) και οι άνεργοι με βασική ή κατώτερη εκπαίδευση αντιπροσώπευαν το 60,8 % (1,1 ποσοστιαίες μονάδες παραπάνω απ’ ό,τι τον Ιανουάριο).
            
            
               Εφαρμογή του πλαισίου ποιότητας της ΕΕ για την πρόβλεψη της αλλαγής και την αναδιάρθρωση
            
         
         
            
               19.Στην αίτησή της για στήριξη από το ΕΤΠ, η Ισπανία περιέγραψε τον τρόπο με τον οποίο ελήφθησαν υπόψη οι συστάσεις που καθορίζονται στο πλαίσιο ποιότητας της ΕΕ για την πρόβλεψη της αλλαγής και την αναδιάρθρωση. Η Ισπανία επισημαίνει τις βασικές έννοιες του σχεδίου επαγγελματικής κατάρτισης της Χώρας των Βάσκων, της στρατηγικής της Χώρας των Βάσκων για την απασχόληση και του προγράμματος για τις πράσινες θέσεις εργασίας. Το παρατηρητήριο βιομηχανικής κατάστασης παρακολουθεί την οικονομική κατάσταση. Το HOBETUZ (βασκικό ίδρυμα συνεχούς επαγγελματικής κατάρτισης) προσφέρει κατάρτιση σε εργαζόμενα άτομα, ενώ το AukerabeRRi
                  18
                είναι ένα νέο πρόγραμμα επανένταξης στην αγορά εργασίας το οποίο ξεκίνησε το 2021 με στόχο την απόκτηση νέων προσόντων και την αναδιάταξη εργαζομένων οι οποίοι απολύθηκαν από τομείς σε κρίση. Και τα δύο ενσωματώνονται στη δομή Lanbide (δημόσια υπηρεσία απασχόλησης της Χώρας των Βάσκων). Η συμμετοχή των κοινωνικών εταίρων διασφαλίζεται με την εκπροσώπησή τους στο διοικητικό συμβούλιο της Lanbide, το οποίο συγκροτείται από εκπροσώπους της περιφερειακής κυβέρνησης, των συνδικαλιστικών ενώσεων και των εργοδοτικών οργανώσεων.
            
            
               20.Όσον αφορά τις δραστηριότητες οι οποίες έχουν ήδη αναληφθεί για τη συνδρομή των απολυμένων εργαζομένων, η Ισπανία ανέφερε ότι η Lanbide (δημόσια υπηρεσία απασχόλησης της Χώρας των Βάσκων) έχει παράσχει στους εργαζομένους πρόσβαση στις γενικές υπηρεσίες της. Οι εργαζόμενοι ενημερώθηκαν επίσης σχετικά με την επιλεξιμότητά τους για συμμετοχή στο πιλοτικό πρόγραμμα AukerabeRRi. Οι 178 εργαζόμενοι οι οποίοι δικαιούνταν να συμμετάσχουν σε σχέδια επανένταξης στην αγορά εργασίας
                  19
                έχουν ήδη ολοκληρώσει τα εν λόγω σχέδια.
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               21.Η Ισπανία επιβεβαίωσε ότι τα μέτρα τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.
            
            
               22.Η συντονισμένη δέσμη εξατομικευμένων υπηρεσιών συμπληρώνει δράσεις που χρηματοδοτούνται από άλλα εθνικά ή ενωσιακά ταμεία, όπως το AukerabeRRi ή τα σχέδια επανένταξης στην αγορά εργασίας, τα οποία προαναφέρθηκαν.
            
            
               Διαβούλευση με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές
            
            
               23.Η Ισπανία ανέφερε ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τους κοινωνικούς εταίρους. Η αίτηση, η οποία συζητήθηκε προηγουμένως σε διάφορες τεχνικές συνεδριάσεις, εγκρίθηκε από το διοικητικό συμβούλιο της Lanbide στη συνεδρίαση που πραγματοποιήθηκε στις 2 Ιουλίου 2021.
            
            
               24.Επιπλέον συνεδριάσεις πραγματοποιήθηκαν στις 19 Ιανουαρίου και στις 2 Φεβρουαρίου 2021 με τη Federación Vizcaína de Empresas del Metal (ομοσπονδία μεταλλουργικών επιχειρήσεων της Biscay), την Asociación de Empresas de Guipúzcoa - ADEGI (επιχειρηματική ένωση της Gupúzcoa) και τη SEA-Empresas Alavesas (επιχειρηματικές ενώσεις της Alava). Όλες αυτές οι εργοδοτικές οργανώσεις μαζί με τις οικείες ενώσεις συνεργατικών σχηματισμών
                  20
                συνέβαλαν στην πρόταση. 
            
            
               Στοχευόμενοι δικαιούχοι και προτεινόμενα μέτρα
            
            
               Στοχευόμενοι δικαιούχοι
            
            
               25.Ο εκτιμώμενος αριθμός των απολυμένων εργαζομένων που αναμένεται να συμμετάσχουν στα μέτρα είναι 300. Η κατανομή των εργαζομένων αυτών κατά φύλο, ηλικιακή ομάδα και μορφωτικό επίπεδο έχει ως εξής:
            
            
                     
                        Κατηγορία
                     
                  
                  
                     
                        Αριθμός
                           αναμενόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        265
                     
                  
                  
                     
                        (88,3 %)
                     
                  
               
                     
                  
                  
                     
                        Γυναίκες:
                     
                  
                  
                     
                        35
                     
                  
                  
                     
                        (11,7 %)
                     
                  
               
                     
                  
                  
                     
                        Μη δυαδικά άτομα
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                        Ηλικιακή ομάδα:
                     
                  
                  
                     
                        Κάτω των 30 ετών:
                     
                  
                  
                     
                        22
                     
                  
                  
                     
                        (7,3 %)
                     
                  
               
                     
                  
                  
                     
                        30-54 ετών:
                     
                  
                  
                     
                        216
                     
                  
                  
                     
                        (72,0 %)
                     
                  
               
                     
                  
                  
                     
                        Άνω των 54 ετών:
                     
                  
                  
                     
                        62
                     
                  
                  
                     
                        (20,7 %)
                     
                  
               
                     
                        Μορφωτικό επίπεδο
                     
                  
                  
                     
                        Απόφοιτοι κατώτερης δευτεροβάθμιας εκπαίδευσης ή χαμηλότερου επιπέδου εκπαίδευσης
                           21
                         
                     
                  
                  
                     
                        107
                     
                  
                  
                     
                        (35,7 %)
                     
                  
               
                     
                  
                  
                     
                        Απόφοιτοι ανώτερης δευτεροβάθμιας
                           22
                         ή μεταδευτεροβάθμιας εκπαίδευσης
                           23
                        
                     
                  
                  
                     
                        68
                     
                  
                  
                     
                        (22,6 %)
                     
                  
               
                     
                  
                  
                     
                        Απόφοιτοι τριτοβάθμιας εκπαίδευσης
                           24
                        
                     
                  
                  
                     
                        125
                     
                  
                  
                     
                        (41,7 %)
                     
                  
               
               Προτεινόμενα μέτρα
            
            
               26.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στα εξής μέτρα: 
            
            
               –Γενικές ενημερωτικές συναντήσεις, συναντήσεις υποδοχής και κατάρτισης προφίλ: Η ενημερωτική συνάντηση είναι το πρώτο μέτρο που θα προσφερθεί σε όλους τους στοχευόμενους δικαιούχους και περιλαμβάνει γενικές πληροφορίες σχετικά με τις διαθέσιμες επαγγελματικές συμβουλές, προγράμματα κατάρτισης και κίνητρα. Οι ατομικές ενημερωτικές συναντήσεις περιλαμβάνουν την κατάρτιση προφίλ του συμμετέχοντα και την ανάθεση του συμβούλου ο οποίος θα συνοδεύει τον εργαζόμενο κατά τη διαδικασία προς την επαναπρόσληψη.
            
            
               –Ο επαγγελματικός προσανατολισμός θα παρέχεται μέσω ομαδικών και ατομικών συναντήσεων. 
            
            
               –Υποστήριξη για την εντατική αναζήτηση εργασίας, συμπεριλαμβανομένων εργαστηρίων σχετικά με τις διαδικασίες αναζήτησης εργασίας και πρόσληψης, την ενεργή αναζήτηση ευκαιριών απασχόλησης σε τοπικό και περιφερειακό επίπεδο και την αντιστοίχιση θέσεων εργασίας.
            
            
               –Στήριξη για τη σύσταση επιχείρησης: Οι εργαζόμενοι οι οποίοι ενδιαφέρονται να γίνουν αυτοαπασχολούμενοι θα συμμετάσχουν σε ατομικές συναντήσεις διδασκαλίας και θα λάβουν ατομική κατάρτιση, η οποία ενδέχεται να καλύπτει τον προγραμματισμό, την εκπόνηση μελετών σκοπιμότητας, την κατάρτιση επιχειρηματικών σχεδίων, τη βοήθεια στον εντοπισμό δυνατοτήτων χρηματοδότησης κ.λπ.
            
            
               –Συνεισφορά για τη σύσταση επιχείρησης: Οι εργαζόμενοι που θα ιδρύσουν επιχείρηση ή θα ξεκινήσουν την άσκηση μη μισθωτής δραστηριότητας θα λάβουν συνεισφορά έως 8 000 EUR ως βοήθεια για τα έξοδα σύστασης.
            
            
               –Κατάρτιση: Στο πλαίσιο αυτό θα περιλαμβάνονται 1) κατάρτιση σε βασικές και οριζόντιες ικανότητες, όπως ψηφιακές δεξιότητες, διαχείριση ποιότητας, πρόληψη επαγγελματικών κινδύνων κ.λπ.· 2) επαγγελματική κατάρτιση για την απόκτηση νέων δεξιοτήτων —για όσους επιλέξουν να ανακατευθύνουν τη σταδιοδρομία τους εκτός του τομέα της μεταλλουργίας—, όπως στην υλικοτεχνική υποστήριξη, στη διαχείριση αποθηκών, στις κατασκευές και στην ενεργειακή απόδοση, στη βιομηχανία τροφίμων, στη διαχείριση αστικών και βιομηχανικών αποβλήτων, στις ψυχαγωγικές δραστηριότητες για ηλικιωμένους κ.λπ.· 3) επαγγελματική κατάρτιση για την αναβάθμιση των δεξιοτήτων η οποία θα καλύπτει τις απαιτούμενες δεξιότητες στον τομέα της μεταλλουργίας, όπως η συναρμολόγηση 3D CAD
                  25
                και η μοντελοποίηση τμημάτων· προγραμματισμός εργαλειομηχανής CNC
                  26
               · μηχανικός σχεδιασμός CATIA
                  27
               · περονοφόρα ανυψωτικά μηχανήματα, γερανογέφυρες και πλατφόρμες ανύψωσης· λεπτή επεξεργασία ελασμάτων και κατασκευές λεβήτων· συγκόλληση (καυσίμου οξυγόνου, ημιαυτόματη, TIG
                  28
                κ.λπ.)· μηχανουργική κατεργασία με αφαίρεση υλικού, κατεργασία λείανσης, κατεργασία παραμόρφωσης κ.λπ.· και (4) κατάρτιση κατά την απασχόληση η οποία είναι σχεδιασμένη για θέσεις εργασίας χωρίς κατάλληλους υποψήφιους. Μετά την επιτυχή ολοκλήρωση της κατάρτισης, θα προταθεί η σύναψη σύμβασης στον σχετικό εργαζόμενο.
            
         
         
            
               –Επιδόματα συμμετοχής, αναζήτησης εργασίας και κατάρτισης: Προβλέπεται επίδομα συμμετοχής έως 300 EUR για όσους συμμετέχουν σε όλες τις ατομικές συμβουλευτικές συναντήσεις οι οποίες καθορίζονται στο εξατομικευμένο πρόγραμμα εισαγωγής τους. Οι εργαζόμενοι οι οποίοι συμμετέχουν ενεργά στο μέτρο «Υποστήριξη για την εντατική αναζήτηση εργασίας» ή ολοκληρώνουν την κατάρτιση θα λάβουν εφάπαξ ποσό 400 EUR.
            
            
               27.Τα μέτρα σχεδιάστηκαν ώστε να εναρμονίζονται με την ισπανική στρατηγική κυκλικής οικονομίας
                  29
               . Η κατάρτιση συμβάλλει στην ενίσχυση της διαδικασίας ψηφιακού μετασχηματισμού της βιομηχανίας. Για τον καθορισμό του περιεχομένου της κατάρτισης στις ψηφιακές δεξιότητες ελήφθησαν υπόψη τα συμπεράσματα της έκθεσης DESI 2020
                  30
               . Η δέσμη υπηρεσιών θα συμβάλλει στη διάδοση των οριζόντιων δεξιοτήτων που απαιτούνται στην ψηφιακή βιομηχανική εποχή καθώς και σε μια αποδοτική ως προς τη χρήση των πόρων οικονομία, σύμφωνα με το άρθρο 7 παράγραφος 2 του κανονισμού ΕΤΠ.
            
            
               28.Η προτεινόμενη συντονισμένη δέσμη εξατομικευμένων υπηρεσιών η οποία περιγράφεται στο παρόν έγγραφο αποτελείται από ενεργητικά μέτρα για την αγορά εργασίας, τα οποία εντάσσονται στο πλαίσιο των επιλέξιμων μέτρων που ορίζονται στο άρθρο 7 του κανονισμού ΕΤΠ. Οι προτεινόμενες δράσεις δεν υποκαθιστούν τα παθητικά μέτρα κοινωνικής προστασίας.
            
            
               29.Η Ισπανία υπέβαλε τις απαιτούμενες πληροφορίες σχετικά με τα μέτρα που είναι υποχρεωτικά για την οικεία επιχείρηση βάσει του εθνικού δικαίου ή σύμφωνα με τις συλλογικές συμβάσεις. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει αυτά τα μέτρα.
            
            
               Εκτιμώμενος προϋπολογισμός
            
            
               30.Το εκτιμώμενο συνολικό κόστος ανέρχεται σε 1 428 950 EUR, εκ των οποίων οι δαπάνες για τις εξατομικευμένες υπηρεσίες ανέρχονται σε 1 384 950 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 44 000 EUR.
            
            
               31.Η συνολική χρηματοδοτική συνεισφορά που ζητείται από το ΕΤΠ είναι 1 214 607 EUR (85 % του συνολικού κόστους). 
            
            
               32.Η εθνική προχρηματοδότηση και συγχρηματοδότηση παρέχεται από τη Lanbide, τη δημόσια υπηρεσία απασχόλησης της Χώρας των Βάσκων.
            
            
               
            
            
                     
                        Μέτρα
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα 
                        (σε EUR)
                           31
                        
                     
                  
                  
                     
                        Εκτιμώμενο συνολικό κόστος
                     
                     
                        (σε EUR)
                           32
                         
                     
                  
               
                     
                        Εξατομικευμένες υπηρεσίες [μέτρα που προβλέπονται στο άρθρο 7 παράγραφος 2 στοιχείο α) του κανονισμού ΕΤΠ]
                     
                  
               
                     
                        Γενικές πληροφορίες. Συναντήσεις υποδοχής και κατάρτισης προφίλ 
                           (Difusión y presentación del proyecto. Acogida)
                     
                  
                  
                     
                        300
                     
                  
                  
                     
                        406
                     
                  
                  
                     
                        121 800
                     
                  
               
                     
                        Επαγγελματικός προσανατολισμός 
                           (Asesoramiento y orientación laboral) 
                     
                  
                  
                     
                        300
                     
                  
                  
                     
                        455
                     
                  
                  
                     
                        136 500
                     
                  
               
                     
                        Υποστήριξη για την εντατική αναζήτηση εργασίας 
                           (Apoyo a la búsqueda de empleo)
                     
                  
                  
                     
                        280
                     
                  
                  
                     
                        750
                     
                  
                  
                     
                        210 000
                     
                  
               
                     
                        Στήριξη για τη σύσταση επιχείρησης 
                           (Apoyo a personas emprendedoras) 
                     
                  
                  
                     
                        20
                     
                  
                  
                     
                        1 838
                     
                  
                  
                     
                        36 750
                     
                  
               
                     
                        Συνεισφορά για τη σύσταση επιχείρησης 
                           (Ayuda al emprendimiento) 
                     
                  
                  
                     
                        10
                     
                  
                  
                     
                        8 000
                     
                  
                  
                     
                        80 000
                     
                  
               
                     
                        Κατάρτιση 
                           (Desarrollo profesional y prácticas en empresas) 
                     
                  
                  
                     
                        300
                     
                  
                  
                     
                        1 486
                     
                  
                  
                     
                        445 900
                     
                  
               
                     
                        Υποσύνολο α):
                     
                     
                        Ποσοστό της δέσμης εξατομικευμένων υπηρεσιών 
                     
                  
                  
                     
                        –
                     
                  
                  
                     
                        1 030 950
                     
                  
               
                     
                  
                  
                     
                  
                  
                     
                        (74,44 %)
                     
                  
               
                     
                        Επιδόματα και κίνητρα [μέτρα που προβλέπονται στο άρθρο 7 παράγραφος 2 στοιχείο β) του κανονισμού ΕΤΠ]
                     
                  
               
                     
                        Κίνητρα 
                           (Ayuda por la participación) 
                     
                  
                  
                     
                        300
                     
                  
                  
                     
                        1 180
                           33
                        
                     
                  
                  
                     
                        354 000
                     
                  
               
                     
                        Υποσύνολο β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        354 000
                     
                  
               
                     
                  
                  
                     
                  
                  
                     
                        (25,56 %)
                     
                  
               
                     
                        Δραστηριότητες που προβλέπονται στο άρθρο 7 παράγραφος 5 του κανονισμού ΕΤΠ
                     
                  
               
                     
                        1. Δραστηριότητες προετοιμασίας
                     
                  
                  
                     
                        –
                     
                  
                  
                     
                        3 000
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        3 000
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        3 000
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        35 000
                     
                  
               
                     
                        Υποσύνολο γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        44 000
                     
                  
               
                     
                  
                  
                     
                  
                  
                     
                        (3,08 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        1 428 950
                     
                  
               
                     
                        Συνεισφορά ΕΤΠ (85 % του συνολικού κόστους)
                     
                  
                  
                     
                        –
                     
                  
                  
                     
                        1 214 607
                     
                  
               
               33.Το κόστος των μέτρων που προσδιορίζονται στον ανωτέρω πίνακα ως μέτρα που προβλέπονται στο άρθρο 7 παράγραφος 2 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Ισπανία επιβεβαίωσε ότι τα μέτρα αυτά προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               34.Η Ισπανία επιβεβαίωσε ότι το κόστος των επενδύσεων για αυτοαπασχόληση, σύσταση επιχειρήσεων και εξαγορά επιχειρήσεων από εργαζομένους δεν θα υπερβαίνει τα 22 000 EUR ανά δικαιούχο.
            
            
               Περίοδος επιλεξιμότητας των δαπανών
            
            
               35.Η Ισπανία άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 11 Ιουνίου 2021. Οι δαπάνες για τα μέτρα θα είναι συνεπώς επιλέξιμες για χρηματοδοτική συνεισφορά από το ΕΤΠ από τις 11 Ιουνίου 2021 έως και 24 μήνες μετά την ημερομηνία έναρξης ισχύος της απόφασης χρηματοδότησης.
            
            
               36.Η Ισπανία άρχισε να επιβαρύνεται με τις διοικητικές δαπάνες για την εφαρμογή του ΕΤΠ την 1η Φεβρουαρίου 2021. Ως εκ τούτου, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από την 1η Φεβρουαρίου 2021 έως και 31 μήνες μετά την ημερομηνία έναρξης ισχύος της απόφασης χρηματοδότησης. 
            
            
               Συστήματα διαχείρισης και ελέγχου
            
            
               37.Η αίτηση περιέχει περιγραφή του συστήματος διαχείρισης και ελέγχου, όπου προσδιορίζονται οι αρμοδιότητες των εμπλεκόμενων φορέων. Η Ισπανία ενημέρωσε την Επιτροπή ότι η διαχείριση και ο έλεγχος της χρηματοδοτικής συνεισφοράς θα ασκούνται από τους ίδιους φορείς που διαχειρίζονται και ελέγχουν το Ευρωπαϊκό Κοινωνικό Ταμείο+. Η Lanbide θα αποτελεί τον ενδιάμεσο φορέα για τη διαχειριστική αρχή.
            
            
               Δεσμεύσεις του οικείου κράτους μέλους
            
            
               38.Η Ισπανία έδωσε όλες τις αναγκαίες διαβεβαιώσεις όσον αφορά τα ακόλουθα: 
            
         
         
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,
            
            
               –τη συμμόρφωση με τις απαιτήσεις που καθορίζονται στην εθνική και στην ενωσιακή νομοθεσία όσον αφορά τις ομαδικές απολύσεις,
            
            
               –τη συμμόρφωση των επιχειρήσεων που πραγματοποίησαν απολύσεις, οι οποίες συνέχισαν τις δραστηριότητές τους μετά τις απολύσεις, προς τις νόμιμες υποχρεώσεις και τη μέριμνα εκ μέρους τους ώστε να πράξουν τα δέοντα για τους εργαζομένους τους,
            
            
               –την αποφυγή τυχόν διπλής χρηματοδότησης,
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               39.Το ΕΤΠ δεν υπερβαίνει το ανώτατο ετήσιο ποσό των 186 εκατ. EUR (σε τιμές του 2018), όπως ορίζεται στο άρθρο 8 του κανονισμού (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027
                  34
               .
            
            
               40.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφοι 1 και 2 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 1 214 607 EUR, το οποίο αντιστοιχεί στο 85 % του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.
            
            
               41.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 9 της διοργανικής συμφωνίας της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  35
               .
            
            
               Συναφείς πράξεις
            
            
               42.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 1 214 607 EUR στην αντίστοιχη γραμμή του προϋπολογισμού.
            
            
               43.Ταυτόχρονα με την έγκριση της παρούσας πρότασης για απόφαση κινητοποίησης του ΕΤΠ, η Επιτροπή εξέδωσε απόφαση σχετικά με χρηματοδοτική συνεισφορά η οποία αποτελεί απόφαση χρηματοδότησης κατά την έννοια του άρθρου 110 του δημοσιονομικού κανονισμού
                  36
               . Η απόφαση χρηματοδότησης θα τεθεί σε ισχύ την ημερομηνία κατά την οποία η Επιτροπή θα ενημερωθεί από το Ευρωπαϊκό Κοινοβούλιο και το Συμβούλιο για την έγκριση της μεταφοράς κονδυλίων του προϋπολογισμού.
            
            
               2021/0316 (BUD)
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζομένους ύστερα από αίτηση της Ισπανίας — EGF/2021/001 ES/País Vasco metal
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2021/691 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζομένους (ΕΤΠ) και για την κατάργηση του κανονισμού (ΕΕ) αριθ. 1309/2013
                  37
               , και ιδίως το άρθρο 15 παράγραφος 1,
            
         
         
            
               Έχοντας υπόψη τη διοργανική συμφωνία της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  38
               , και ιδίως το σημείο 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζομένους (ΕΤΠ) έχει ως στόχο να επιδεικνύει αλληλεγγύη και να προωθεί την αξιοπρεπή και διατηρήσιμη απασχόληση στην Ένωση με την παροχή στήριξης σε εργαζομένους οι οποίοι απολύθηκαν και σε αυτοαπασχολούμενους των οποίων η δραστηριότητα έχει παύσει, στην περίπτωση μεγάλων αναδιαρθρώσεων, καθώς και με την παροχή βοήθειας με σκοπό την ταχύτερη δυνατή επανένταξή τους σε αξιοπρεπή και διατηρήσιμη απασχόληση. 
            
            
               (2)Το ΕΤΠ δεν πρέπει να υπερβαίνει το ανώτατο ετήσιο ποσό των 186 εκατ. EUR (σε τιμές του 2018), όπως ορίζεται στο άρθρο 8 του κανονισμού (ΕΕ, Ευρατόμ) 2020/2093 του Συμβουλίου
                  39
               .
            
            
               (3)Στις 25 Ιουνίου 2021 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις εργαζομένων στον οικονομικό τομέα που ταξινομείται σύμφωνα με τη Στατιστική ονοματολογία των οικονομικών δραστηριοτήτων στην Ευρωπαϊκή Ένωση (στο εξής: NACE)
                  40
                αναθ. 2 στον κλάδο 25 (Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού) στην περιφέρεια País Vasco (ES21) επιπέδου NUTS (Ονοματολογία των στατιστικών εδαφικών μονάδων)
                  41
                2 στην Ισπανία. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 5 του κανονισμού (ΕΕ) 2021/691. Η εν λόγω αίτηση συμμορφώνεται προς τις προϋποθέσεις για χρηματοδοτική συνεισφορά από το ΕΤΠ, οι οποίες ορίζονται στο άρθρο 13 του κανονισμού (ΕΕ) 2021/691.
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ύψους 1 214 607 EUR σχετικά με την αίτηση που υπέβαλε η Ισπανία.
            
            
               (5)Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2021, το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζομένους κινητοποιείται για την παροχή ποσού 1 214 607 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την/τις [ημερομηνία της έκδοσής της]
                  42*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος 
                  
            
         
         
            
                  
                     (1)
                  
                        ΕΕ L 153 της 3.5.2021, σ. 48.
               
               
                  
                     (2)
                  
                        Κατ’ εξουσιοδότηση κανονισμός (ΕΕ) 2019/1755 της Επιτροπής, της 8ης Αυγούστου 2019, για την τροποποίηση των παραρτημάτων του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS) (ΕΕ L 270 της 24.10.2019, σ. 1). 
               
               
                  
                     (3)
                  
                        ΕΕ L 393 της 30.12.2006, σ. 1.
               
               
                  
                     (4)
                  
                        Σύμφωνα με το άρθρο 7 παράγραφος 5 του κανονισμού (ΕΕ) 2021/691.
               
               
                  
                     (5)
                  
                        Η προθεσμία των 12 εβδομάδων ανεστάλη μεταξύ της 1ης Ιανουαρίου 2021 και της 3ης Μαΐου 2021 σύμφωνα με το άρθρο 8 παράγραφος 2 του κανονισμού (ΕΕ) 2021/691. 
               
               
                  
                     (6)
                  
                        Auxiliar Troquelería SL, Calderería del Oria, Matricería Deusto, Mecanizados de la Industria Vasca SLU, Taller Mecanizado Pablo López Lacalle SL, Tratamientos Superficiales Iontech SA.
               
               
                  
                     (7)
                  
                        Οδηγία 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις (ΕΕ L 225 της 12.8.1998, σ. 16).
               
               
                  
                     (8)
                  
                        Η Confemetal είναι η Ισπανική Συνομοσπονδία Οργανώσεων Μεταλλουργικών Επιχειρήσεων, η οποία εκπροσωπεί περίπου 220 000 επιχειρήσεις και περισσότερους από ενάμισι εκατομμύριο εργαζομένους.
               
               
                  
                     (9)
                  
                        
                  Έκθεση σχετικά με τον οικονομικό αντίκτυπο της νόσου COVID-19 στον τομέα της μεταλλουργίας.
                   Οκτώβριος 2020
                  - https://atra.gal/files/noticias/Archivos_3680.pdf
               
               
                  
                     (10)
                  
                        Confemetal. Μηνιαία ενημερωτικά δελτία. αριθ. 185 και αριθ. 197.
               
               
                  
                     (11)
                  
                        Το 60 % των επιχειρήσεων εφάρμοσε σύστημα μειωμένου ωραρίου εργασίας, ενώ το μισό εργατικό δυναμικό του τομέα (56,71 %) εργάστηκε με μειωμένο ωράριο εργασίας.
               
               
                  
                     (12)
                  
                        
                  Έκθεση σχετικά με τον οικονομικό αντίκτυπο της νόσου COVID-19 στον τομέα της μεταλλουργίας.
                   Οκτώβριος 2020
                  - https://atra.gal/files/noticias/Archivos_3680.pdf
               
               
                  
                     (13)
                  
                        
                  https://es.statista.com/estadisticas/1220166/porcentaje-del-vab-total-en-espana-por-sector/
               
               
                  
                     (14)
                  
                        
                  https://www.eustat.eus/elementos/El-32-del-VAB-industrial-esta-generado-por-sectores-de-nivel-tecnologico-alto-o-medio-alto-en-2019/not0018911_c.html
               
               
                  
                     (15)
                  
                        
                  Avance de los datos del mercado laboral del año 2020
                   (στοιχεία για την αγορά εργασίας για το 2020).
               
               
                  
                     (16)
                  
                        
                  Avance de los datos del mercado laboral del año 2020
                   (στοιχεία για την αγορά εργασίας για το 2020).
               
               
                  
                     (17)
                  
                        Φεβρουάριος 2020.
               
               
                  
                     (18)
                  
                        
                  https://www.lanbide.euskadi.eus/general/-/aukeraberri/
               
               
                  
                     (19)
                  
                        Τα σχέδια επανένταξης στην αγορά εργασίας αποτελούν νομική υποχρέωση των επιχειρήσεων οι οποίες απολύουν 50 ή περισσότερους εργαζομένους. Είναι εξάμηνης διάρκειας και πρέπει να προσφέρουν βοήθεια για την αναζήτηση εργασίας, επαγγελματικό προσανατολισμό και κατάρτιση στους εργαζομένους. Οι 178 απολυμένοι εργαζόμενοι της Matricería Deusto δικαιούνταν να συμμετάσχουν σε σχέδιο επανένταξης στην αγορά εργασίας.
               
               
                  
                     (20)
                  
                        
                  Eraikune
                   (συνεργατικός σχηματισμός για τον κατασκευαστικό κλάδο στη Χώρα των Βάσκων), συνεδρίαση της 26ης Ιανουαρίου 2021, 
                  GAIA
                   (ένωση βιομηχανιών γνώσης και εφαρμοσμένων τεχνολογιών στη Χώρα των Βάσκων) και 
                  Aclima
                   (συνεργατικός σχηματισμός για το περιβάλλον στη Χώρα των Βάσκων), συνεδρίαση της 27ης Ιανουαρίου 2021, 
                  ACICAE
                   (συνεργατικός σχηματισμός για τον κλάδο της αυτοκινητοβιομηχανίας στη Χώρα των Βάσκων), συνεδρίαση της 28ης Ιανουαρίου 2021, 
                  Clúster Energía
                   (βασκικός συνεργατικός σχηματισμός για την ενέργεια), συνεδρίαση της 2ας Φεβρουαρίου 2021, 
                  AFM
                   (συνεργατικός σχηματισμός για την προηγμένη μεταποίηση), συνεδρίαση της 3ης Μαρτίου 2021 και 
                  HEGAN
                   (βασκικός συνεργατικός σχηματισμός αεροδιαστημικής), συνεδρίαση της 4ης Μαρτίου 2021.
               
               
                  
                     (21)
                  
                        ISCED 0-2
               
               
                  
                     (22)
                  
                        ISCED 3
               
               
                  
                     (23)
                  
                        ISCED 4
               
               
                  
                     (24)
                  
                        ISCED 5-8
               
               
                  
                     (25)
                  
                        Σχεδιασμός με τη βοήθεια υπολογιστή (CAD).
               
               
                  
                     (26)
                  
                        Ο προγραμματισμός CNC (προγραμματισμός αριθμητικού ελέγχου με υπολογιστή) χρησιμοποιείται από τους κατασκευαστές για τη δημιουργία οδηγιών προγράμματος για υπολογιστές ώστε να ελέγχουν εργαλειομηχανές.
               
               
                  
                     (27)
                  
                        Το CATIA (ακρωνύμιο της τρισδιάστατης διαδραστικής εφαρμογής με τη βοήθεια υπολογιστή) είναι μια σουίτα λογισμικού πολλαπλών πλατφορμών για σχεδιασμό με τη βοήθεια υπολογιστή (CAD), παραγωγή με τη βοήθεια υπολογιστή (CAM), μηχανική με τη βοήθεια υπολογιστή (CAE), διαχείριση του κύκλου ζωής προϊόντων (PLM) και τεχνολογίες 3D.
               
               
                  
                     (28)
                  
                        Συγκόλληση με τόξο σε αδρανή ατμόσφαιρα με ηλεκτρόδιο από βολφράμιο.
               
               
                  
                     (29)
                  
                        
                  https://www.miteco.gob.es/es/calidad-y-evaluacion-ambiental/temas/economia-circular/estrategia/
               
               
                  
                     (30)
                  
                        
                  https://digital-strategy.ec.europa.eu/en/policies/desi
               
               
                  
                     (31)
                  
                        Για την αποφυγή δεκαδικών ψηφίων, το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν επηρεάζει το συνολικό κόστος κάθε μέτρου, το οποίο παραμένει ως έχει στην αίτηση που υπέβαλε η Ισπανία.
               
               
                  
                     (32)
                  
                        Η διαφορά των συνόλων οφείλεται στη στρογγυλοποίηση.
               
               
                  
                     (33)
                  
                        Το κόστος ανά συμμετέχοντα για το μέτρο αυτό παρέχεται μόνο για τους σκοπούς της παρουσίασης. Το κόστος των κινήτρων ανά συμμετέχοντα θα εξαρτηθεί από την ατομική κατάσταση κάθε εργαζομένου και από την επιλεξιμότητά του για τους διάφορους τύπους κινήτρων.
               
               
                  
                     (34)
                  
                        ΕΕ L 433Ι της 22.12.2020, σ. 11.
               
               
                  
                     (35)
                  
                        ΕΕ L 433Ι της 22.12.2020, σ. 29.
               
               
                  
                     (36)
                  
                        Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
               
               
                  
                     (37)
                  
                        ΕΕ L 153 της 3.5.2021, σ. 48.
               
               
                  
                     (38)
                  
                        ΕΕ L 433Ι της 22.12.2020, σ. 29.
               
               
                  
                     (39)
                  
                        Κανονισμός (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (ΕΕ L 433I της 22.12.2020, σ. 11).
               
               
                  
                     (40)
                  
                        Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE–αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1).
               
               
                  
                     (41)
                  
                        Κατ’ εξουσιοδότηση κανονισμός (ΕΕ) 2019/1755 της Επιτροπής, της 8ης Αυγούστου 2019, για την τροποποίηση των παραρτημάτων του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS) (ΕΕ L 270 της 24.10.2019, σ. 1).
               
               
                  
                     (42)
                  * 
                        Η ημερομηνία θα προστεθεί από το Κοινοβούλιο πριν από τη δημοσίευση στην Επίσημη Εφημερίδα.